Star Trek III: The Search for Spock

***Star Trek III: The Search for Spock*** (títol orichinal en anglés, en aragonés ***Star Trek III: a busca de Spock***, estrenada en Aragón con o suyo títol traduciu enta lo castellano como ***Star Trek III: en busca de Spock***) ye una cinta de cine estausunidense de cine de ciencia-ficción de l'anyo 1984, dirichida por Leonard Nimoy y producida por Harve Bennett ta las productoras *[[Paramount Pictures]]* y *[[Cinema Group Ventures]]*, con un guión cinematografico de Harve Bennett, protagonizada por William Shatner, DeForest Kelley, James Doohan, George Takei, Walter Koenig, Nichelle Nichols, Merritt Butrick y Christopher Lloyd, entre d'atros actors.

## Elenco
* William Shatner como James T. Kirk.
* Leonard Nimoy como Spock.
* DeForest Kelley como Leonard McCoy.
* James Doohan como Montgomery Scott.
* George Takei como Hikaru Sulu.
* Walter Koenig como Pavel Chekov.
* Nichelle Nichols como Uhura.
* Mark Lenard como Sarek.
* Robin Curtis como Saavik.
* Christopher Lloyd como Kruge.
* Cathie Shirriff como Valkris.

## Argumento
A nau espacial *Enterprise* d'a Federación torna enta la Tierra dimpués d'una batalla con o sobrehumán *Khan Noonien Singh*, qui intentó destruyir l**Enterprise'' esclatando un dispositivo experimental de terraformación conoixiu como "Chenesi". As victimas d'a baralla incluyen a l'amigo vulcaniano de l'almirant [[James T. Kirk]], [[Spock]], que o suyo [[atabul]] estió lanzau a l'espacio y finalment aterrizó en a planeta creyada por o dispositivo "Chenesi". En arribar a lo puerto espacial d'a Tierra, o doctor Leonard McCoy prencipia a actuar de traza extranya y ye deteniu. O comandant d'a Flota Estelar, l'almirant Morrow, visita l**Enterprise* y informa a la tripulación que a nau será esparada; a tripulación recibe instruccions de no charrar sobre "Chenesi" a causa d'as consecuencias politicas sobre o dispositivo.

David Marcus (Merritt Butrick), fillo de Kirk y cientifico clau en o desarrollo de "Chenesi", y o tenient Saavik (Robin Curtis) son investigando la planeta Chenesi a bordo d'a nau cientifica *Grissom*. En descubrir una forma de vida inasperada en a superficie, Marcus y Saavik se transportan a la planeta. Troban que o dispositivo "Chenesi" ha resucitau a Spock en forma de nino, encara que a suya ment no ye present. Marcus admite que fació servir *protomateria* inestable en o desarrollo d'o dispositivo "Chenesi", lo que provocó que [[Spock]] aviellise rapidament y significa que a planeta será destruida en bellas horas. Entremistanto, Kruge ([[Christopher Lloyd]]), o comandant d'una nau klingon, intercepta información sobre "Chenesi". Reconoixendo lo potencial d'o dispositivo como arma, leva a suya nau amagada a la planeta Chenesi, destruye a nau *Grissom* y busca supervivients en a planeta.

O [[pai]] de Spock, Sarek (Mark Lenard), s'enfrontina a Kirk sobre a muerte d'o suyo fillo. A parella s'entera de que antis de morir, Spock transfirió a suya *katra*, u esprito vivient, a McCoy. O katra y o cuerpo de Spock son necesarios pa que descanse en o suyo mundo natal, Vulcan, y sin aduya, McCoy morirá por levar-lo. Desobedeixendo as órdens, Kirk y os suyos oficials quitan a McCoy d'a detención, desactivan l*'USS Excelsior* y furtan l*'Enterprise* d'o puerto espacial pa tornar enta la planeta Chenesi y recuperar o cuerpo de Spock.

En Chenesi, os klingon capturan a Marcus, Saavik y Spock, y antis que Kruge pueda interrogar-los, a suya nau indica que l*'Enterprise* ha plegau.

En orbita, l*'Enterprise* sin tripulación inicialment gana a partida en a batalla, pero os klingons tornan o fuego y desactivan a nau. En l'enfrontinamiento que sigue, Kruge ordena que un d'os ostaches en a superficie sía executau. Marcus muere desfendendo a Saavik y Spock. Kirk y companyía finchen rendir-se y activan a secuencia d'autodestrucción de l*'Enterprise*, matando a lo grupo d'abordache klingon mientres que a tripulación de l*'Enterprise* se transporta a la superficie d'a planeta. Prometendo lo secreto de "Chenesi", Kirk atraye a Kruge a la planeta y fa que Kruge leve a la tripulación de Kirk a la nau klingon. A medida que a planeta Chenesi se desintegra, Kirk y Kruge se barallan a punyadas; Kirk sale victorioso dimpués de patiar a Kruge dende una cingla enta un fluxo de lava. Kirk y os suyos oficials prenen o control d'a nau klingon y s'endrezan enta Vulcan.

Astí, o katra de Spock s'achunta con o suyo cuerpo en un procedimiento perigloso clamau *fal-tor-pan''. Manimenos, a ceremonia tien exito y Spock resucita encara que os suyos recosiros son esflecaus. Debant d'a indicación de Kirk, Spock recuerda que se referiría a Kirk como "Jim" y tamién reconoixe a la tripulación. Os suyos amigos s'achuntan con goyo a lo suyo arredol.

## Se veiga tamién
* Cine en 1984.
* Cintas de 1984.

## Referencias